ming030890/wiki-yue-high-quality huggingface dataset:
換衫相機

換衫相機（粵拼：wun6 saam1 soeng2 gei1，日文：着せかえカメラ），係日本漫畫《多啦A夢》同埋佢嘅衍生作品入面嘅常用法寶，係一個正方形嘅法寶，只要放啲畫好咗嘅衫褲草稿入去部相機度，再對準一個人影相，噉嗰個人着緊嘅衫褲就會變咗同張草稿一模一樣款。如果冇入到草稿，被影相嘅人就會變成冇着衫。
揞口費

揞口費（英文：Hush money）係一種檯底協議嘅稱呼，一般都係一邊畀錢另一邊，嚟換取幫自己收埋一啲唔想出街嘅秘密。呢啲料甚至唔需要係真實，只需要係會影響到個人嘅聲譽。
雖然揞口費唔一定係犯法，不過因為好多時都係喺一啲本身已經係法律比較模糊嘅情況下先會做。一般嚟講，只要同意隱瞞嘅嘢係合法，就唔會有法律衝突。不過一到要隱瞞非法嘅料或者行動，就係犯法。而且，一般為咗隱瞞事件，都會講大話，一旦係喺法庭上面發生，就即刻會係犯咗偽證罪（英文：Perjury）。
有時候，揞口費會通過簽NDA（英文：Non-disclosuer agreement）嘅形式嚟實行，因為（假設協議本身係合法）比較要法律牙力，要到上庭先至可以廢除份NDA。
揞面

揞面（英文：facepalm）係種肢體語言，指個人用隻手揞住自己塊面，同時塊面稍為向下。比較誇張嘅揞面仲會有「隻手用一定嘅力度一嘢拍落塊面度」噉嘅情況。
揞面通常係畀人用嚟表達挫折、失望或者「冇眼睇」等嘅感覺。
揞面嘅 emoji：🤦
換衫房

換衫房（Changing room），又嗌更衣室，係設置喺公眾場所裏面畀人換衫嘅房，通常喺海灘、運動場、健身室、泳池、公眾浴場、按摩院、賽艇中心等都會有，同公廁一樣絕大多數都分男界女界，唔少重有埋儲物櫃同沖涼設施。有啲要着制服嘅工作場所，亦會有員工專用更衣室。
換錢黨

換錢黨家陣指班從事黑市貨幣兑換嘅友仔。佢哋畀出嘅匯率往往會抵過正規銀行及找換店所提供嗰啲。呢行亦有部分人唔止無牌，重會做法律根本唔畀之事，包括超額嘅跨境或跨國匯款——例如收走顧客擺喺甲地嘅子貨幣，再喺乙地向對方交出丑貨幣。換錢黨本身係法外行業，不乏唔老實而掠客人水者，有啲純粹騙徒會謊稱自己係佢哋。因為換錢黨經常帶住好多現錢，所以容易成為賊匪謀財害命嘅目標。
「換錢黨」以前指一種（表面／實際）身分為（服務／貨物之）賣方嘅騙徒——收完買方嘅真銀紙之後，會玩魔術噉樣用假銀紙替換，然後屈對方，話佢頭先畀嘅係假銀紙，唔接受而威逼再次用真銀紙磅水。「找錢黨」同本段所述者容易混淆，關鍵分別在於前者以顧客身分登場，後者表現嘅角色則為商家。
揜住良心

揜住良心，行為一種，亦即冚實良心，就算冒住良心不安，都要講，都要做。揜住良心會帶來罪疚感，傷害到人亦為世人鄙視。亦有寫做掩住良心。
揜住良心通常同利益有關，私心大過良心。例如保住份工，升官發財之類。

字
揜義為覆，讀法廣韻有烏敢切同衣儉切，傳到廣東話就/ŋɐm²/同/jim²/。廣東話日常會讀做前者，讀書音多數後者。揜字同掩字互通。文選寫做晻，史記寫做闇。
換諜者

《換諜者》（Bridge of Spies）係一部2015年嘅歷史驚悚電影，由史提芬史匹堡執導。主演係湯漢斯、Mark Rylance、艾美賴恩、Alan Alda。
久保田民繪

久保田民繪 ，係日本嘅一個女藝人同埋配音員。
久保田陽

久保田陽（1973年4月12號—）係日本足球員，司職中場，效力過大阪飛腳，及京都不死鳥。
久保飛翔

久保飛翔（1993年11月10號—）係日本足球員，打後衞位置，效力岡山綠雉。
久保田梨沙

久保田梨沙 ，係日本嘅一個女藝人同埋配音員。
久保田學

久保田學（1981年6月27號—）係日本足球員，司職前鋒，效力過橫濱FC，及北九州新浪。
久保田悠來

久保田悠來，係日本嘅一個男藝人同埋演員。
久保裕也

久保裕也（1993年12月24號—）係日本足球員，司職前鋒，日本足球代表隊成員。
久保田未夢

久保田未夢 ，係日本嘅一個女藝人同埋配音員。
久保百合花

久保百合花（1989年5月19號—）係日本一個女歌手同埋配音員。
久保裕一

久保裕一（1988年9月26號—）係日本足球員，司職前鋒，效力SC相模原。
伊茲美爾

伊茲美爾（粵拼：ji1 zi1 mei5 ji2；土耳其文：İzmir，土耳其文讀音：[ˈizmiɾ]）係土耳其第三大城，喺安那托利亞西岸，人口285萬。

氣候
伊茲美爾屬地中海氣候，夏季乾燥冬季多雨。
伊莉莎伯賓絲

伊莉莎伯賓絲（Elizabeth Banks，1974年2月10號—）係個美國女演員、監製同埋電影導演。
亞伯達大學

亞伯達大學（University of Alberta）係加拿大一間綜合研究性大學，響亞伯達首府愛民頓。
亞伯達

亞伯達（英文： Alberta），簡稱亞省，係加拿大西部嘅一個省級政區，草原三省之一。亞省係加拿大三大產油省份之一，亦係兩大生產天然氣嘅省份之一。2021年全省人口 4,262,635人，佔全國 11.5%。全省原住民人數大約 324,000，佔全省大約 8%。
｢亞伯達｣ 呢個名並唔係原住民用開嘅名，而係紀念維多利亞女皇個女 Louise Caroline Alberta。
亞佛羅素華萊士

亞佛羅素華萊士（Alfred Russel Wallace，1823年1月8號—1913年11月7號）係英國自然科學家，以研究物競天擇而出名，亦啟發查理斯達爾文發表《物種起源》。
亞們

亞們（前664年—前641年）係南國猶大國王，前643年到前641年在位，屬聖經列王紀下嘅時期。
沼津

沼津係日本靜岡縣一個特例市，人口19萬。
治曆

治曆係日本後冷泉天皇嘅一個年號，相當於公元1065年到1069年，前後總共5年。
沼波輝枝

沼波輝枝 ，係日本嘅一個女藝人同埋配音員。
治安警察局

治安警察局簡稱治安警（葡文：Corpo de Polícia de Segurança Pública）係澳門特別行政區政府保安司下面嘅局級政府部門，負責維持公共安全，維護公共同私人財產。

榮譽
特警隊保護重要人物及設施組响2002年獲澳門特區政府頒嘅英勇獎章。
銀樂隊响2004年獲澳門特區政府頒嘅勞績獎章。

歷史
1841年，澳葡政府創立咗由公民組成嘅警察部隊。
之後冇幾耐，建立咗市場警察，以保衞市場嘅主要居民。
1861年，警察獲得咗公共力量嘅地位，改名為警察部隊。
1975年，澳門保安部隊成立，並成立治安警察廳。治安警察廳喺由澳門保安部隊統一指揮。
1999年12月20日，治安警察廳改名為治安警察局。
2001年01月29日，成立警察總局，治安警察局同司法警察局改由警察總局統一指揮。

職能
維持公共秩序、安全同安寧。
預防、偵查及同打擊犯罪。
確保遵守馬路同交通法例嘅規定。
出入關事務。
由法律、法規、行政命令等畀佢嘅其他保安任務或者職責。

機構設置
指揮部（局長、副局長指揮）、辦事處、紀律委員會、司法暨紀律辦公室、法律顧問處、指揮部輔助室同埋指揮部輔助暨服務處。
資源管理廳
人力資源處
物力資源處
財政資源室
情報廳
偵查暨情報處
總務警司處
行動廳
公共關係處
行動暨通訊處
出入境事務廳
出入境事務處
外國人事務警司處
居民事務警司處
外地勞工事務警司處
邊境檢查處
關閘邊境站警司處
外港邊境站警司處
機場邊境站警司處
路氹城邊境站警司處
氹仔臨時客運碼頭邊境站警司處
調查警司處
交通廳
交通監控警司處
澳門交通警司處
海島市交通警司處
澳門警務廳
偵查警司處
第一警務警司處
第二警務警司處
第三警務警司處
海島市警務廳
氹仔警務警司處
路環警務警司處
機場警務處
特警隊
特別行動組
指揮部輔助組（包括警犬隊）
行動暨訓練警司處
特警處
保護重要人物及設施組
警察學校
輔助警司處
訓練警司處
警察樂隊
沼大希

沼大希（1997年4月22號—）係日本足球員，司職前鋒，效力鳥取飛翔。
沼沫花科

沼沫花科（粵拼：ziu2 mut6 faa1 fo1，學名：Limnanthaceae）係雙子葉植物綱十字花目嘅一個科。
治平

治平係北宋皇帝趙曙嘅唯一年號，相當於公元1064年到1067年，前後總共4年。
沼倉愛美

沼倉愛美 ，係日本嘅一個女藝人同埋配音員。
武漢肺炎芬蘭疫情

武漢肺炎芬蘭疫情係介紹「武漢肺炎」喺芬蘭嘅爆發情形。截至2020年11月1號，芬蘭累計有16,636單確診病例，死咗358個人。
武漢肺炎葡萄牙疫情

武漢肺炎葡萄牙疫情係介紹「武漢肺炎」喺葡萄牙嘅爆發情形。截至2020年11月7號，葡萄牙累計有173,540單確診病例，死咗2,848個人。
武漢肺炎臺灣個案簡表

本文列出武漢肺炎喺臺灣確診個案嘅簡表，宜家重更新緊。
武漢肺炎菲律賓疫情

武漢肺炎菲律賓疫情，係介紹2020年「武漢肺炎」喺菲律賓嘅爆發情形。總統杜特地喺3月17號宣佈咗全境進入「災難狀態」（state of calamity），時間暫定係6個月。截至9月23號，累計有283,460單確診病例，4,830單死亡病例。

傳播同報告時序
2020年1月27號，據菲律賓衛生部長法蘭西斯高⋅杜克 （Francisco Duque III）接受傳媒訪問陣話，菲律賓確診咗首例肺炎病例，同時間有11單疑似病例，喺度接受咁隔離觀察治理，患者分別來自中國、美國同巴西。
1月28號，由香港出發嘅世界夢號郵輪抵達馬尼拉，菲律賓檢疫局同意乘旅客埋岸，但當地民衆因擔心會令肺炎病毒帶入菲律賓而抗議，世界夢號後取消至蘇碧灣嘅預定而返程。
3月7號，菲律賓衛生部部長出席記招，確認咗3月6號時確診嘅第五單病例，係菲首例肺炎本地傳播病例，62歲嘅男患者冇外遊記錄。59歲嘅太太就喺7號確診。
3月11號當局報告顯示，一禮拜入邊新增十六單，總確診數達49例，其中有一單死，係中國大陸境外嘅首個死亡個案。

應對
喺2月初馬尼拉嘅亞當森大學（Adamson University）試過發布備忘錄，要求啲中國籍學生自我隔離直到2月14號，重話畀啲中國大陸人士去推遲同大學嘅所有交易。放上網冇耐就俾人批評，大學第二日就改咗下個指令，唔受先前條件限制嘅中國籍學生同訪客，唔包喺要接受自我檢疫諮詢嘅人員入邊。
3月7號有咗首單本地傳播個案報告後，部分城市跟著宣佈3月9、10號停課。 菲律賓喺9號宣佈咗進入「公衛緊急狀態」，首都馬尼拉多間中小學校同大學都要暫時關閉。
疫情爆發顯現時，當局為咗壓制疫情，總統杜特地喺3月12號晚宣布，由3月15號開始嘅30日，將對馬尼拉都會區實施「封城令」，會實施宵禁同閂商場，而藥房、銀行等提供必須服務或貨物嘅機構，就可以繼續開。進出大馬尼拉嘅國內陸運、海運同埋空運係都會跟著暫停，兼會實施社區隔離仲有停課等措施。同時生效嘅宵禁令，涵蓋咗大馬尼拉嘅16個市，時段係晚8點到第二日晨早5點，違反宵禁令嘅人淨系會畀告誡，唔會畀人拉。而醫護、送遞食物同其他有必要外出嘅人，都可獲豁免。
而菲律賓嘅證券交易所後尾又宣佈，為咗確保僱員等嘅安全，股市、債市、匯市都會由3月17號開始暫停交易，成為咗全球首個因肺炎疫情而關閉金融市場嘅國家。
而佔咗全國人口半數以上嘅呂宋島，亦由3月17號開始咗封島、強化埋社區隔離， 3月20號開始呂宋島（包埋大馬尼拉）各機場亦會禁埋國際線嘅班機出境。

財政支援
菲律賓政府喺3月中，計劃咗會推出271億菲律賓比索（約合5.27億美金）嘅財政刺激計劃，以紓解疫情對經濟嘅影響。政府嘅支出計劃，包括咗支持旅遊業嘅140億比索，仲有31億比索去到採購檢測試劑盒、同埋控制疫情蔓延嘅其他措施，20億比索係財政支持受影響嘅工人同企業。其他措施包括為失業工人提供貸款同技能培訓。另一方面政府亦宣布，凍結市面嘅所有基本食品同用品嘅價格，打擊囤積同炒賣。

死亡個案
菲律賓2月2號報告首宗死亡病例，同時又係中國大陸境外首個死亡病例。死者係來自武漢嘅44歲男姓，喺馬尼拉一醫院不治。世界衛生組織話，死者入境菲律賓前已受咗感染。而菲律賓衛生部長仲話，同呢名武漢男死者一齊入境嘅38歲中國女子，係菲律賓首例確診個案，女患者據報喺醫院康復咁。
3月21號新增嘅一死亡個案，死者係60歲嘅知名中國研究學者巴維拉（Aileen S.P. Baviera），係菲律賓大學亞洲中心嘅院長，凌晨4點左右喺聖札羅（San Lazaro）醫院病逝。佢生前享譽喺中國同埋亞洲研究學界，對研究同紀錄東南亞民間另類經濟模式，有過好大貢獻。佢係長期研究中美菲關係，仲關注南海主權問題嘅知名學者。
武漢肺炎薩摩亞疫情

武漢肺炎薩摩亞疫情係介紹「武漢肺炎」喺薩摩亞嘅爆發情形。截至2022年4月10號，薩摩亞夾埋有3665單確診病例，死咗7個人。

有疑似個案
薩摩亞喺2020年3月18號懷疑有確診疑似武漢肺炎感染個案，患者曾經去過紐西蘭旅遊；三日後重懷疑出現有8位密切接觸者曾經去過紐西蘭嗰邊返嚟；不過喺同月22～25號先至證實虛驚一場。薩摩亞政府隨後喺同日宣佈，唔畀喺澳洲同紐西蘭冚唪唥嘅航班飛入薩摩亞。同月26號，薩摩亞政府宣佈封國，唔畀冚唪唥船隻做釣魚或未夠14日隔離期而做商務啲人士入境，淨畀貨運船帶貨品或運機油入境。封鎖直到同年5月14號先至解封，不過淨開放咗往返紐西蘭堪培拉同惠靈頓嘅航班。同年6月重宣佈封城，唔畀除食品批發同緊急必需品外嘅其它業務開搞，重呼籲民眾保持至少2m嘅社交距離同限制埋參與大型儀式嘅人數上限。

證實有感染
2020年11月18號，薩摩亞確診咗第一單武漢肺炎感染個案，患者係位船長，喺上個禮拜從紐西蘭坎特貝利大區基督城揸船返薩摩亞時發現感染武漢肺炎。事發六日後，薩摩亞政府宣佈延長隔離期，入境必須要自行隔離21日兼期間核酸結果係陰性先至得。三日後確診咗第二單武漢肺炎個案，患者係70歲嘅老坑，曾經去過澳洲新南威爾士州墨爾本同紐西蘭屋崙，亦喺18號當日同確診第一單武漢肺炎嘅患者一齊搭過同一輪渡，而嗰兩位患者喺同年12月4號好返出院。
踏入2021年，喺2月12號確診咗第三單武漢肺炎個案，患者係美國嘅男性，同佢阿媽一齊搭飛機到屋崙後轉機到薩摩亞，入境薩摩亞後喺第二次檢測核酸時發現陽性而確診。患者喺同年5月17號好返出院。

發現變種毒株
踏入2022年，1月20號當日開始出現確診10單武漢肺炎感染個案（4男6女，年紀介乎11個月嘅孲𤘅子到63歲嘅老坑）。患者出自澳洲航空嘅航班，喺澳洲昆士蘭州布里斯班飛返薩摩亞時發現，重喺兩日後確診多5單。隨後薩摩亞政府考慮採取封城措施，決定喺23號搞為期48個鐘頭嘅封城。封城期間，又確診多5單感染個案，政府亦宣佈繼續延長一日嘅封城。期間又出多6單感染個案，患者都係喺1月20號搭嘅布里斯班飛返薩摩亞嘅撤僑航班時發現。25號當日又確診多一單，政府亦繼續延長封城。據悉，喺封城期間確診嗰7位患者入面，其中有1位旅客感染咗Δ變種，淨低嗰6位都係感染咗Ο變種毒株。到30號晚黑，又出多三單確診個案，其中重包括咗4歲嘅細路。期間政府宣佈雖然可以暫時解除封城，但係聚會最多限制喺卅人；出入境方面，淨限貨運先至得，唔開放客運通道。
踏入2月，1號確診咗兩單無症狀感染者個案，患者分別係政府司機同醫生，喺14日隔離期結束後時發現。第二日再確診多一單。到月底先至發現有33單感染個案。
踏入3月，7號確診咗八單無症狀感染者個案，患者出自2月27號返去薩摩亞嘅包機航班入面啲乘客。10號確診多4單感染個案，患者都出自3月7號返去薩摩亞嘅包機航班入面啲乘客。
武漢肺炎臺灣疫情

武漢肺炎臺灣疫情，係介紹「武漢肺炎」喺臺灣（即係中華民國有效管治嘅臺灣地區）嘅爆發情形。
截至2022年8月28號，臺灣累計確診5,221,585宗（27,055宗境外傳入、5,236,786宗本土個案、36宗敦睦艦隊、3宗航空器感染、1宗不明同14宗調查緊），死亡9,844宗。

確診病例
内文：武漢肺炎臺灣個案簡表
而家縣市確診病例分布（截至2020年3月24號），臺北市63例、新北市59例、臺中市26例、桃園市24例、高雄市15例、臺南市11例、彰化縣10例、新竹市6例、屏東縣5例、雲林縣3例、新竹縣4例、南投縣2例、苗栗縣3例、基隆市2例、宜蘭縣1例、嘉義市1例，總共235例。

疫情同反應
行政院院長蘇貞昌指示咗衛生福利部持續落實邊境檢疫應變措施，加強入境旅客發燒篩檢，同埋強化相關防疫措施。衛生福利部疾病管制署（下稱疾管署）喺2020年1月2號開始，喺桃園、松山、高雄三個有武漢直航班機到達嘅機場，對入境班機會搞登機檢疫，檢疫員會將發現有病症嘅乘客帶去睇醫生。
1月12號，疾管署再派出兩名專家抵達武漢查訪，實地交流同瞭解防治嘅相關資訊，15號返去臺灣。同日疾管署公告將「嚴重特殊傳染性肺炎」列入第五類法定傳染病。1月16號疾管署宣布提升武漢市旅遊疫情建議至第二級警示，提醒臺灣民眾近期如前往武漢同鄰近區域，應做好個人防護措施。
1月21號，由武漢天河國際機場飛抵臺灣嘅一個籍女性商人，去花蓮旅遊嗰陣有咗發燒症狀，隨團領隊送咗女商人去花蓮門諾醫院隔離區度檢查。臺灣同日確診首位患者，亦係全球首例非中國大陸籍患者，呢名喺武漢工作過嘅55歲女性患者係20號晚黑桃園國際機場度嘅登機檢疫中發現嘅，隨即移送去咗醫院，原本係11號就開始有啲咳嗽、喉嚨痛等病症，冇接觸當地市場或禽鳥或食用野味。疾管署於同日傍晚6點嘅緊急記招度，宣布埋提升武漢市旅遊疫情建議至第三級警告，提醒如非必要應避免過去嗰度。陸委會亦依指揮中心嘅決定，同步調升武漢嘅旅遊警示燈到「橙色」，建議民眾避免非必要去嗰度旅行。
1月22號交通部觀光局停埋旅行業出團至湖北嘅旅遊同埋接團。交通部部長林佳龍仲指示，23號至29號共十個武漢嚟臺灣嘅旅遊團都要協調取消埋 22日晚黑移民署話，為咗配合防疫政策，觀光局所提供嘅計劃1月尾嚟臺灣嘅武漢團遊客，都同佢哋辦理咗廢證，即日起暫停埋核發武漢旅遊團嘅入境許可。據陸委會訊息，相繼封城嘅武漢同溫州，各有476同約百名臺商滯留，確切係包機返臺嘅人數未有定落嚟。蘇貞昌2月3號再次拍板，由2月6號開始限制臺灣口罩嘅放售，民眾要揸自己嘅健保咭，去健保特約藥局度買，當局同每個藥局，會每日配發200份成人口罩加50份小童口罩，偏鄉地就由當地衛生所代理。每張健保咭限買兩件，一個禮拜入邊唔可以再買多。
武漢肺炎荷蘭疫情

武漢肺炎荷蘭疫情係介紹武漢肺炎喺荷蘭嘅爆發情形。截至2020年11月24號，荷蘭累計有493,744單確診病例，死咗9,035個人。

情況
荷蘭喺2020年2月27號出現第一單感染個案，嗰時有位沙上洛恩籍嘅男仔喺意大利倫巴第大區玩完之後返到荷蘭北布拉班蒂爾堡嘅時候被確診有武漢肺炎。第二日又出第二單感染個案，患者係北荷蘭阿姆斯特丹籍嘅女仔，曾經去過意大利。到2月29號深夜為止又出四單感染個案。喺2月份嗰七單感染個案當中，未出過單死亡個案。
踏入三月上旬，單純喺3月1號確診咗三單武漢肺炎個案。之後感染案例開始直線上升。到3月6號，感染個案破咗三位數大關，亦出現第一單死亡個案，死者係位86歲嘅老坑，喺南荷蘭鹿特丹感染咗武漢肺炎後直接瓜老襯。到3月9號爲止，感染個案馬上破咗三百大關，死亡個案上升到4單。而且有⅓嘅總感染個案都喺北布拉班入面發生。北布拉班州長馬克呂特宣佈市民出街或社交接觸時都要避免握手，重提醒冇乜事都暫時唔好嚟北布拉班，若果喺北布拉班地區開工嘅盡量居家辦公。第二日，感染個案去到382單。北布拉班政府出台一系列政策：停辦包括足球、籃球、排球、舞蹈節、嘉年華同音樂會等等冚唪唥嘅大型活動。喺燕豪芬，原先諗住喺燕豪芬科技大學舉辦嘅學術交流會都要被逼停辦。連蒂爾堡市長都出面話限制公民嘅社交活動一個禮拜。
2020年3月15號，受疫情影響，喺南荷蘭德爾夫特一超市賣生活用品嘅貨架俾民眾搶嗮。
踏入三月中旬，到3月12號，感染個案打破咗五百同六百大關；死亡個案又多出一單。政府宣佈冚唪唥體育賽事同音樂會都要唔畀舉辦，國內冚唪唥博物館都要閂檔，重建議盡量居家辦公。喺教育界，冚唪唥大學都必須要停止線下教學。3月13號，感染個案突破八百大關，死亡個案達到兩位數。政府隨即宣佈取消往返中國大陸、意大利同南韓、伊朗境內嘅航班。喺國際消費者權益日，總感染個案達到四位數，死亡個案達到廿單。連公開衛生服務總部話荷蘭境內可能有6000人成為感染個案，但需要做進一步檢測先至得。當日冚唪唥中小學同幼稚園都要停課。正因為咁多感染個案，有好多超市啲生活用品俾民眾一搶而空。到3月18號爲止，感染個案破咗二千大關，死亡個案達到50單。由於當地醫療條件就快去到極限，令荷蘭衛生大臣——布魯諾布魯恩斯喺3月19號話劈炮唔撈。
踏入三月下旬，到3月22號為止，感染個案破咗四千大關，死亡個案去到179單。荷蘭奧林匹克體育委員會發咗封信畀國際奧委會，話到今年喺日本東京舉辦嘅奧運淨喺確保武漢肺炎疫情得到有效控制嘅情況下先至有得舉辦。兩日後，感染個案破咗五千大關，死亡個案去到276單。荷蘭中小學教學委員會宣佈今年嘅荷蘭中學期末考都要取消舉辦。感染個案重喺3月29號打破埋一萬大關，死亡個案嚟到月底最後一日深夜打破咗一千大關。
踏入4月之後，感染同死亡個案重係持續上升趨勢。嚟到4月3號，感染個案去到15723單，死亡個案達到1423單。其中歌手古斯史美特斯都成為武漢肺炎嘅死者。
武漢肺炎越南疫情

武漢肺炎越南疫情係介紹「武漢肺炎」喺越南嘅爆發情形。截至2020年12月3號，越南累計有1,361單確診病例，死咗35個人。
公平分配博弈

公平分配博弈（英文：fair division game）喺博弈論上係指將一嚿有限嘅資源分配俾若干個有權享有嗰嚿資源嘅博弈者。呢種情況喺法律同埋利用地球嘅資源等嘅活動當中都會出現。
公安機關

公安機關（粵拼：gung1 on1 gei1 gwaan1）或公安部門（gung1 on1 bou6 mun4），減筆公安，係中國大陸設立嘅執法部門，超廣泛嘅行政、刑偵等職權。公安機關係有武裝嘅治安行政同刑事司法嘅官僚部門，係要維護返統治秩序而要控制社會度啲唔合中共利益要求嘅各種活動，而警權過大，成日會有越軌嘅行為，有著走法律罅、濫權等嘅問題。屬於公安部門嘅警隊，係佔咗中華人民共和國八成六嘅警察力量。

性質
喺1979年之前，中國公安嘅警隊主要功能就係做中國共產黨嘅政治工具，任務就係剷除敵人、鞏固黨權，而偵辦普通犯罪就係次要嘅工作。喺1955年7月間，張鼎丞同梁國斌（最高檢察署副檢察長）喺北戴河度同劉少奇彙報工作（彭真在座），劉係試過再三強調，檢控部門就似公安機關咁，都係黨（中共）同人民，同啲反革命分子作鬥爭嘅銳利武器，必須掌握喺自己人手度。1960年中共搞合署，將司法系統納為公安嘅一部分，係確立咗公安「一哥」地位，深遠影響埋後尾嘅司法各部門間嘅關係。
到咗1979年改革開放後，公安部門嘅角色先至日益著重去到治安執法。而喺權力同不法利益結盟嘅情形下，代表著法律同國家嘅執法機關往往就係成為咗愛來對付民眾嘅兇殘利器。

沿革
中國公安嘅主要體制，係要追溯返中華民國大陸時期，中共喺嗰陣嘅地下活動年代借鑒咗蘇聯「契卡」(肅反委員會)啲經驗，以「保衛工作」做優先嘅職務，實行咗封閉式嘅「垂直領導」體制。呢度時期經歷咗中央特科、國家政治保衛局、社會工作部呢三個階段。
中共建政之後，中國共產黨唔再覺蘇聯式嘅「垂直領導」適合新政權嘅需要，改咗實行所謂「條塊結合、以塊為主」嘅另一種模式。1949年10月召開咗第一次（中共）全國公安工作會議，入邊提出咗：
「
各級公安機關均實行黨組制，公安部門黨組受同級政府黨組領導，把党的決定通過黨組變成政府的決定。各級公安部門應接受同級政府的領導，同時在方針、政策、業務上又接受上級公安部門領導。
」
毛澤東就喺1950年9月27號公安部報送到手嘅文件度批示話：
「
保衛工作必須特別強調黨的領導作用，並在實際上受黨委的直接領導，否則是危險的。
」
從此就確立咗中共黨委去直接領導公安工作嘅管理體制。
1960年11月11號，中共中央對嗰時嘅公安部長謝富治畀嘅報告，發返咗《關於中央政法機關精簡機構和改變管理體制的批復》，中央書記處喺文件入邊決定將啲司法系統各機關合署辦公，實行聯合辦案，係將法院同檢控部門畀嗮公安，以實現政法工作嘅集中統一同徹底嘅「一元化」。就著中共黨內嘅領導體制，就明確規定啲司法部門都由係公安嘅黨組去到主導，令其他司法機關成為咗公安機關嘅附庸，同時完全取消咗其他部門對公安機關嘅監督同制約。

體系
公安嘅體制，係一個行政（保衛中共同政權）警察溝埋刑事警察嘅雙重組合體，有著極右嘅專政工具角色。地方各級公安機關除咗有上級公安機關嘅業務領導，又隸屬同地嘅行政部門，仲受當地中共黨委同政府嘅領導；另外專業嘅公安機關，又分別受公安部同專業主管部門嘅領導。呢個造成咗人員、資產等嘅管理同決策權，會喺各級中共黨委、政府或主管部門嘅掌控入邊，限制咗運作嘅公信力同時效。

管理體制
對於公安部門嘅管理度，係強調咗中共各級黨委嘅直接領導，各級嘅中共黨委同政府對公安嘅人財事務都有權過問。而中共又要加強埋對政法工作嘅領導，即各級公安機關仲會受當地中共嘅政法委直接領導，屬於執政黨具體嘅控制。造成咗一路落嚟都係由中共黨委同政府做決策、任免人事，尤其係啲重案大案嘅決策，形成咗黨委政府決策、公安機關執行嘅流程。公安機關喺體系入邊淨系做執行嘅工作，淨系識得跟足返中共黨委政府嘅意見去做嘢，導致公安機關係成為咗同權力部門保駕護航嘅工具。中共亦係會通過政法委去統一指導同協調公安、檢察、法院各機關嘅工作。

執法體系嘅關係
公安機關係政權度係有著優先地位，唔單止體現喺司法系統三機關入邊嘅突出地位，仲有佢可以取代其他司法部門嘅職權，尤其係對檢控權力嘅掌控。長期喺中共嘅政法系統度，係有 「大公安，小法院，可有可無檢察院」嘅局面。喺1955年9月19號，原公安部長羅瑞卿出席中共嘅全國21省市公安廳局長會議，發表講話嘅時候就咁提過：
「
公安、檢察、法院都是黨的工具，是黨的保衛社會主義建設、鎮壓敵人的工具，這點必須明確。但是在憲法上又規定了『人民法院獨立審判，只服從法律』、『地方各級人民檢察院獨立行使檢察權』，所以，關於檢察院和法院在對內和對外的講法上要分開。當然，如果有些檢察院、法院的同志以法律上的規定來對抗党的領導，那就錯了。凡是對這點認識上有偏差的，必須糾正。
」
喺大躍進時期，仲實行過「一長代三長」 （公安局長、檢察長、法院院長嘅職權夾俾一個人做）、「一員頂三員」（公安局預審員、檢察院檢察員、法院審判員三樣嘅職權夾俾一個人做）嘅做法。有啲地方直頭就將三個機關，夾埋做「政法公安部」；另外一啲就將檢控機構併入公安機關度，變做後者所屬嘅法制室或檢察室。

具體職權
預防、制止同偵查違反咗中共法例同文件、指令等所指嘅任何活動。
防範、打擊違反咗中共法例同文件、指令等所指嘅恐怖活動。
維持社會嘅治安秩序；
維持同管制交通，維護消防安全，管制危險品；
管理中國大陸公民嘅戶籍、居民身份證、國籍，負責埋出入境管制同外籍人士喺境內嘅居留、旅行、歸化等；
維持邊境嘅治安秩序；
警衛中共訂明嘅特定人員、守衛指定嘅場所同設施；
強力管制（禁制）著境內嘅集會、遊行同示威活動；
監控網路/負責公共資訊網路安全監察；
指導同監督中共嘅機關、社團、所轄公司同事業單位夾埋啲重點建設工程嘅治安保衛工作，指導治安保衛委員會等掛民間性質嘅治安保衛組織嘅治安防範工作

概覽
公安啲警察依家主要職責，係負責調查大部分嘅「罪案」，同管理愛來扣押人嘅看守所設施。 依據返中共嘅《人民警察法》，公安部門同所屬嘅差人，大致係有①行政處罰權；②行政強制權；③刑事偵查權呢幾樣權力。刑事偵查權係其中一個公安有好大範圍嘅權力，可籍著似係《辦理刑案程序規定》第 130 條規定，會兜開到檢察院而超期羈押啲疑犯超過3年都得，而唔會有正常嘅司法程序介入。除咗經常侵犯到人身自由權，仲極度依賴口供而成日有非法取供嘅情況。

唔受制約嘅問題
由於中國大陸嘅司法體制實際運作係「檢警分立、偵查權和公訴權分立」，檢控官得逮捕時嘅強制措施有權審查，公安機關係獨享咗強制措施嘅決定同執行權，大多刑案仲係由公安機關自己搞掂嘅，幾乎冇點受節制同監督。而對立案嘅監督，既冇明確嘅法例去授權，亦冇提供能力去監督個案或全面咁監督公安嘅運作。而偵查過程嘅任何階段都可以由公安機關自行做決定，包括咗刑案嘅立案、撤案同埋所謂嘅「另案處理」。檢控部門係只能以一般法律監督嘅名義介入偵查，而法院除咗受理被害人自訴或行政訴訟嘅情況下，亦冇法獲知具體嘅偵查過程。喺2002到2007年期間由周永康擔任公安部長嘅時候， 佢任命咗各地公安首長擔任政法委書記，令到政法委成為咗地方中共黨政嘅權力核心。跟著仲喺大陸度擴建埋政治監控系統（即係維穩體系），大大咁擴張咗公安嘅權力。到咗2010年左右，中共中央先至落柯打，唔准由省級公安機關首長繼續兼埋做政法委書記，不過公安之後仲係大權在握。
公安部國內安全保衛局

公安部國內安全保衛局（又叫公安部一局）係中國大陸嘅一個情報機構，前身係公安部政治保衛局，響1949年成立，係中華人民共和國國家安全部同埋中國公安部嘅直屬下屬機關。
呢個部門嘅主要工作係反外國間諜（特別係美國中情局）同埋政治保衛中國政府，而對外界就試過用公安部港澳台事務辦公室、公安部警務保障企業管理辦公室等等嘅假名。
佢響中國境內同埋對外嘅影響力僅次於中華人民共和國國家安全部。
公安縣

公安（粵拼：gung1 on1）係中國湖北荊州一個縣，位置係湖北省中南部邊緣，長江南岸。總面積2258平方公里，人口105萬。其中大部份係漢族人，方言係西南官話。
呢個地方古代叫做「梅園」，最早喺漢朝漢高祖五年（公元前202年）建立，嗰陣叫「孱陵」。後嚟因為東漢末年，左將軍劉備領荊州牧，駐軍喺油江口（而家叫斗湖堤），當時嘅人叫佢做「左公」，「公安」呢個名就係源自「左公安營紮寨之地」。除此之外公安都有「三袁故里」、「百湖之縣」、「七省孔道」等等嘅別稱。
公家領域

公家領域（英文：Public domain，PD），又叫公有領域、公用領域，係指作品嘅版權已經去咗公家度，任何人都可以自由同免費去用。作者可以主動將版權放出去公家領域，其他人亦可以等作者死咗若干年之後（視乎唔同地方版權法），版權就會自動放出去公家領域。
公平使用原則

公平使用原則（Fair usage policy，簡稱FUP），又叫頻寬上限（Bandwidth cap），係指互聯網服務提供商為咗防止個別客戶霸得太多頻寬，對其他客戶唔公平，而對數據用量超出咗指定上限嘅客戶減慢網絡速度。呢種政策多數用喺流動網絡度，因為頻寬資源相對比固網少。
公家

公家（Public），特定情況下亦叫公共、公眾、公有、公立，係個公共關係概念，指全體民眾，同私家相對。
公安消防部隊

，係中國人民武裝警察部隊嘅公安現役部隊，負責中華人民共和國境內嘅滅火、救災、同消防監督工作。部隊成員被授予武警警銜，由公安部消防局領導，而唔係受武警總部直接指揮。

組織
公安部消防局指導各地公安消防部隊：
各省（直轄市、自治區）公安廰/局設消防局，亦即係中國人民武裝警察部隊某某省/某自治區/某直轄市消防總隊。省廳消防局係正師級，但任務繁重嘅省消防局亦可升格為副軍級，局長政委被授予武警少將警銜。消防總隊内設司令部、政治部、後勤部、防火監督部，全部都係副師級。
地方/市公安局設消防局，正團級。亦叫做中國人民武裝警察部隊某某省/某自治區消防總嘅某某市消防支隊。消防支隊下設置若干負擔消防滅火嘅消防大隊，屬於正營級。消防大隊之下設有若干消防中隊/支隊直屬特勤中隊。
縣/區公安局設消防科，屬正營級，負責防火監督工作。消防支隊喺各縣/區設有消防中隊，負責縣域裏面嘅消防救援任務。
鐵路公安系統、交通公安系統、民航公安系統、森林公安系統嘅防火同滅火工作，由各行業公安系統内部自行設置機構/單位承擔，同公安消防部隊無關。

成員分類
公安消防部隊人員可分為部隊管理人員、滅火救援指揮訓練以及基層分隊管理人員、消防監督檢查人員、建築防火設計同審核人員、火災勘查專業技術人員、核生化消防專業技術人員等。
江譽鏐

江譽鏐（鏐慣讀球，粵拼：gong1 jyu6 kau4；1910年3月3號—1984年5月6號），又名江譽球、黃標，字絳霞，號小蘭齋主，別號南海江楓，藝名南海十三郎，人稱十三哥、江十三，喺廣州出世，祖籍廣東南海縣張槎下塱村，係粵劇編劇。代表作有《心聲淚影》、《女兒香》、《燕歸人未歸》等。弟子有袁準、唐滌生等。有一女黃菊霜。清末翰林江孔殷太史第十三個仔；影星梅綺同食家江獻珠嘅叔父。

家世生平
1940年代嘅南海十三郎
江譽鏐係清末翰林江孔殷太史第十三個仔；阿媽係江孔殷第六房妾杜秀蘭，喺廣州黃沙叢桂西街生落佢之後過身，之後畀伯娘周氏湊大；兩歲跟江孔殷搬去香港堅道七十五號，無耐返去廣州河南嘅太史第住。佢幼年喺太史第入邊嘅「蘭齋私塾」讀書，師從名儒何天輔、陳桂生等讀經史；十歲入讀南武小學，師從胡鳳昌等；之後先後入讀嶺大附中、中德中學、香港預科書院、香港華仁書院，再考入香港大學讀醫科。
1924年，預科書院請「寰球樂劇團」義演，班主何浩泉請江譽鏐編劇，佢就將莎翁嘅《隨汝喜歡》改編成《寒夜簫聲》，呢個亦係佢編嘅第一齣劇。1929年，入「覺先聲劇團」第一屆班，起藝名「南海十三郎」；同年喺港大退學，諗住轉校去北平協和醫學院，收尾留喺上海，直至1932年返廣州；1930年，憑劇作《心聲淚影》名揚省港。1938年，廣州淪陷，江氏跟屋企走難落香港，喺同一個女人同居，生落個女，後來起名黃菊霜；遞年，受趙如琳邀請返廣東，入省立藝術院寫《平戎帳下歌》等抗日劇。1940年，廣東省府主席李漢魂請佢做「戰時粵省參議」，佢自己改名「南海江楓」；遞年，北上曲江，同關德興編劇。1945年8月返廣州。無幾耐，朋友請佢去香港辦報；半年之後又搭火車返廣州，車行到蘿崗，佢被人拱落車，撻親個頭同尾龍骨，入河南紅會醫院留醫。
1949年，返去南海縣鄉下住；同年冬，落香港中環，住喺大道中鹿角酒店，收尾搬去分域街、軒尼詩道附近；1953年、1959年兩度入高街精神病院；1961年，入青山醫院，遞年三月出院。1964年，同《工商晚報》等寫專欄文章，後爲朱少璋博士輯爲《小蘭齋雜記》三卷；1970年，入大嶼山寶蓮寺做知客；1976年，又試入青山醫院。1984年5月6號，喺瑪嘉烈醫院過身，享年七十四。

軼事
下低南海十三郎軼事，據《小蘭齋雜記》同《滄桑太史第》、按時間順序輯錄：
1920年初，喺南武小學讀書嗰陣，因為得罪校長朋友、燒咗校長幢蚊帳，被校長開除出校。
1930年代，南海十三郎名揚省港之後，逢親係十三郎編嘅劇，都會撻「南海十三郎」呢個朵先，薛老揸個名都要跟佢後邊。
1930年代中，薛覺先親臨太史第，專程答謝十三郎。薛覺先着住藍布長衫，後邊跟住一班樂手，由十三郎帶入廳食蛇羹。食完餐飯，薛覺先唱咗十三郎撰嘅劇《心聲淚影》嘅歌《寒江釣雪》。
1934年，《春秋》雜誌嘅衛春秋寫咗一篇影射江太史一家嘅小說《春深太史第》。江孔殷一查，原來係十三郎將太史第啲醜事爆畀當時《華僑日報》副刊編輯楊大明聽，楊大明又同衛春秋講返，經衛春秋添油加醋，寫成《春深太史第》。於是江孔殷就用《中庸》同「江氏祖訓」教訓十三郎。
1935年，因爲拍電影《女兒債》識女演員林雪蝶，感情漸深，於是乎兩家訂婚，林雪蝶亦自號「十三娘」。收尾由於性格唔啱，卒之無成親。
1953年10月26號，佢喺大道中高陞茶樓附近嘅十字路口同過路人大聲演講，講時事、論政局，成棚人圍住睇。差佬帶佢返灣仔差館，經警方判斷爲精神病發作，轉送佢入高街精神病院。
1960年代，佢打電話報警，同灣仔啲差佬講佢唔見咗對鞋。差佬問邊個偷佢對鞋，佢話嗰兩個人差佬唔敢拉，偷佢左邊鞋嘅係毛澤東，偷佢右邊鞋嘅係蔣介石，自己左右都唔行得。
江西街

江西街（英文：Kiang Hsi Street），係香港九龍城區嘅一條街，全長大概40米，接通咗馬頭圍道同高山道。江西街街頭對住東九龍走廊，街尾就對住高山劇場同樂民新村三期。
江西街附近同樣走向嘅山西街、安徽街、浙江街、江蘇街都係以中國省份命名。
江角真紀子

江角真紀子，係日本嘅一個女演員。

拍過嘅作品一覽
呢個表唔完整，歡迎加料。
江西銅業

江西銅業股份有限公司（簡稱江銅、江西銅，港交所：00358，OTCBB：JIXAY，上交所：600362）係一間工業公司。佢係中國最大嘅銅業公司，主要產品有銅、硫酸、黃金、銀、鉑、鈀、硒、碲、錸、鉬等等。
公司喺1979年7月成立，喺中華人民共和國註冊，總部喺江西貴溪，董事長係李貽煌。員工約莫有34,000人。
江詩丹頓

江詩丹頓（法文：Vacheron Constantin）係瑞士一個手錶牌子，1755年開張，總部喺日內瓦。
江豚

江豚（Neophocaena phoconoides），又叫江豬，烏忌，白忌，學名露脊鼠海豚，係鼠海豚科嘅一個物種。最大嘅特徵係無背鰭，唔似海豚咁。

習性
唔同地區嘅江豚性格都有啲唔同，有啲江豚會主動跟住船隻一齊游，但香港嗰啲比較怕人，唔容易見到。江豚係機會主義者，主要食魚，但亦會食蝦同魷魚。

分布
江豚分布喺亞洲嘅印度洋同太平洋熱帶、亞熱帶同溫帶沿岸海域，或者一啲大河流，西阿拉伯海嘅波斯灣、巴基斯坦、孟加拉灣；南至新加坡、印尼、馬來西亞至南中國海。

保育現狀
喺香港，佢同中華白海豚一樣，係原住民。
江角浩司

江角浩司（1978年12月18號—）係日本足球員，司職守門員，效力過大分三神，大宮松鼠，及富山勝利。
新界北部水浸特別報告

新界北部水浸特別報告（英文：Special Announcement on Flooding in the northern New Territories）係每當新界北部受大雨影響，引致嗰區嘅低窪地帶出現水浸或就嚟出現水浸，香港天文台就會發出新界北部水浸特別報告。嗰項報告會透過電台同電視台向市民廣播，並喺適當時候更新，直到大雨過去為止。新界北部水浸特別報告獨立於其他氣象警告，例如強烈季候風信號或熱帶氣旋警告信號、暴雨警告信號、雷暴警告及山泥傾瀉警告，呢啲警告可以同時生效，但由於惡劣天氣下唔會出現結霜，所以呢個警告唔會同霜凍警告同時生效。

記錄之最
呢段時間一致以廿四小時制東八區時間（UTC+8）做準。
生效時間最長：2018年8月29號16:00至8月30號06:45，合共14個鐘45分鐘。
生效時間最短：2002年7月3號13:15至13:55，合共40分鐘。
最早全年首次發出：2014年3月30號20:20至3月31號02:30，合共6個鐘10分鐘。唯一一次要喺3月發出呢個警告。
最遲全年首次發出：1999年8月22號16:50至21:00，合共4個鐘10分鐘。
最早全年最後發出：2014年5月11號11:05至23:55，合共12個鐘50分鐘。
最遲全年最後發出：2016年10月19號13:25至21:50，合共8個鐘25分鐘。
發出次數同埋生效日數最多嘅年份：2001年，夾埋發出10次同12日生效。
發出次數同埋生效日數最少嘅年份：2007年，只發出1次及1日生效。
同一日內發出最多次數：1998年6月9號、2000年8月24號、2005年6月15號同2017年7月18號，各有2次。
新界喇沙中學

新界喇沙中學（英文：De La Salle Secondary School, N.T.）係香港一間天主教中學，由喇沙會修士斐利士（Brother Felix Sheehan）喺1965年創立，位於新界上水金錢村金錢路6號。

簡史
第一至四年級只收男生，而五至七年級就收男女學生。2007年開始分批轉為男女校，而今全校中一至中七均有男女學生。各科原來用英語上堂。後來母語教學運動開始，1987年一年級及四年級文科改為使用粵語教學，1995年擴展至四年級所有科目。1997年，母語教學喺所有班級全面推行。
2006年，學校為慶祝四十周年，成立咗「新界喇沙中學發展基金」，並籌得過百萬港元。款項除咗用來增添教學設施之外，亦用來設立獎學金同助學金。部份款項亦用作資助學生嘅交通、學習活動開支，以減輕家長負擔。唔少校友喺商界、學術界、科技界、醫學界、法律界及其他專業都有傑出表現。
2015年12月8號，學校喺九龍灣國際展貿中心舉行慶祝五十周年金禧晚宴，香港喇沙修士會高層以及唔少教育界名人、校友及師生出席。

知名舊生
洪劍峰，萬保剛集團主席，香港城市大學榮譽博士
蔡潮盛，香港中文大學電子工程系教授
黃重光，醫生，中文大學前精神科學系教授，系主任，全人教育基金主席
黃志光，SBS，JP，前漁農自然護理署署長
黃武廷，會計及企業界知名人士，亦為前任校監
葉富華，資深會計師及香港童軍總會合唱團團長
陳志忠，台灣資深泌尿科醫生，台灣桃園敏盛醫院前院長
楊寶林，律師，律師行合夥人
袁兆昌，香港新進作家，作品《超凡學生》奪得第十五屆「香港中學生好書龍虎榜」冠軍，後來更改編成舞台劇上演
袁健濠，香港著名欖球員，欖球教練，藝人
周諾恒，香港年青新社運活躍分子
曾繁光，香港著名精神科醫生、作家
黃興權，資深牙科醫生
梁嘉明，香港仁安醫院齒科醫生
程文亮，土木工程拓展署高級技術主任（土木工程）
鄭汝汾，醫學教授，台灣高雄長庚大學醫院放射診斷科系主任，肝臟移植影像學家，北京大學醫學講座教授
黃偉國，香港浸會大學副校長及理學院院長、美國威斯康辛大學化學博士、世界知名化學及物料學學家
馮強，香港著名英語專欄作家
魏勇德，消防總區副消防總長，香港消防及救護學院院長
俞官興，監警會秘書長、前海關副關長。1981年香港大學畢業，投考海關見習督察，以全班第一名畢業，獲頒發金雞獎。
張建良，養和醫院精神專科醫生，2001年當選香港十大傑出青年
新界東南堆填區

新界東南堆填區（South East New Territories (SENT) Landfill），俗稱將軍澳堆填區，係香港家下三大垃圾堆填區之一，專用來掉垃圾用。堆填區喺新界將軍澳大赤沙，成個區有100公頃，容量4300萬立方米。
新界原居民

新界原居民（粵拼：san1 gaai3 jyun4 geoi1 man4）指佢祖先喺1898年英國租借新界（即界限街以北、深圳河以南地區）同鄰近235個島之前已經喺各條鄉村定居嘅人同埋佢哋嘅父系後人。
香港島同九龍喺1842年及1860年割讓畀英國，以及1937年獅子山以南嘅新界劃入新九龍之前亦有原居民（例子有香港島鋼綫灣村同埋九龍衙前圍），但佢哋同佢哋嘅後人並無特別身份同埋權益。
家陣嘅「香港原居民」通常淨係指新界原居民，而新界原居民並唔包括喺九龍十三鄉嘅原居民。

四大民系
内文：香港早期農村社會
内文：新界五大氏族
香港初時係一個小小嘅農村，居住人口得幾千人，未香港開埠初期前，呢「四大民系」早就喺香港生活。
客家，佢哋17世紀移居華南，部份喺香港定居。
香港圍村（圍頭）人，宋朝已開始喺香港新界定居，係新界原居民。
蜑家（水上人／漁民）估計係遠古百越族嘅越人遺裔，同漢族同化，早已喺香港水域內、外生活、定居、捉魚。
鶴佬、福佬人（閩南），宋元期間，佢哋嘅祖先由福建移居香港沿岸一帶。
各個族群都有自己嘅方言，好似圍頭話、蜑家話、客家話、鶴佬話（福佬話）

合法權益
1910年訂立嘅香港法例第97章《新界條例》規定，新界原居民嘅遺產繼承權依照傳統習俗由男丁繼承。而已移居海外，持有外國護照嘅新界原居民，仍然享有身為新界原居民嘅權益。1994年3月立法局議員陸恭蕙提交《新界土地（豁免）條例》草案，爭取婦女平等運動，令女原居民都有繼承權。由於咁做破壞新界原居民傳統，曾經有男性原居民要脅強姦佢。
1972年開始，男性原居民有權一生一次，向政府申請起一間每層面積上限700平方英呎，樓高3層（上限27英呎）嘅細屋（俗稱丁屋）。新界鄉村嘅屋，可獲豁免繳納差餉，土地契約同埋同土地有關嘅一切權利喺1997年7月1號以後維持不變，如果政府為發展新市鎮而要搬原居民嘅鄉村，就要向原居民提供特惠補償。
新界原居民喺所居住嘅鄉村，享有佢自身權益；假若搬去其他鄉村住，就唔可以喺新居嘅鄉村享有原住民權益。
新界原居民嘅籍貫通常係寫「廣東寶安」，因為寶安原本係包埋家下嘅深圳同埋香港。
根據《香港基本法》第40條，新界原居民嘅合法傳統權益受香港特別行政區保護。

爭議
有啲香港居民，對新界原居民嘅世襲丁權應唔應該繼續存在有非議。

水上原居民安葬權利
香港喺殖民地之前係個小漁港，香港嘅蜑家人已經喺香港生活多個世紀，因此港英政府預留漁民墳墓，享有免費安葬權利。

對原居民影響
自從香港被割讓畀英國之後，英國一直奉行習慣法。義律喺1841年登陸香港島後宣佈華人繼續依當地習慣治理。所以，喺當時嘅香港出現咗一種怪現象：同樣嘅謀殺罪，若果罪犯係歐洲人，就按照當時嘅英國法律會被判處繯首死刑，但若果罪犯係華人，就會被殺頭。即使喺清朝覆滅後60年，原本香港通行嘅《大清律例》喺華人社會當中依然通行。
1970年代，港英政府（殖民政府）開始着手將所有參照《大清律例》嘅案例重新編寫成為成文法，與此同時亦利用合適嘅法取代過時嘅舊法。例如1971年頒布嘅《婚姻法》就結束咗香港男性借《大清律例》做擋箭牌而為自己納妾同休妻。但喺1971年前依《大清律例》訂立嘅妾侍若果重在生，佢哋、佢哋班仔女同後人仍然有繼承權（但繼承權攤分比例少過正室）。
不過，部分《大清律例》條例喺清朝滅亡後依然繼續喺香港通用，咁係由於香港割讓畀英國之後，基於香港跟隨英國奉行嘅習慣法，令部分法例喺冇第啲法例可以參考嘅情況下繼續成為唯一嘅參考對象。直到1971年，最後一條有關婚姻習俗嘅法律俾香港嘅成文法取代之後，《大清律例》歷史使命終於完成，從1646年到1971年，總共經歷過325年。
新界東北堆填區

新界東北堆填區（North East New Territories (NENT) Landfill），俗稱打鼓嶺堆填區，係香港家下三大垃圾堆填區之一，專用來掉垃圾用。堆填區喺新界打鼓嶺，東北係黃茅坑山，東南係昂塘，南便遠啲係石寨下，西南係龍尾頂，東風坳同銅鑼坑，北便係缸窰。成個區有61公頃，容量3500萬立方米，可以用15年。
堆填區可以由禾徑山路入。
新界東北發展計劃

新界東北發展計劃係香港政府諮詢緊嘅規劃，打算將古洞北、粉嶺北同坪輋／打鼓嶺嘅農地發展成新市鎮。雖然可以提供到五萬幾個住宅單位，但係計劃有好多反對聲音，指責包括破壞當地居民嘅屋企、破壞香港農業發展、可能變成大陸有錢人嘅專區，同埋益咗響嗰度買定地嘅地產發展商。
新界東南選區

新界東南選區，係香港立法會其中一個地方選區，配合2021年政改而設置，範圍包括新界東南部嘅西貢區全區同沙田區東北部（馬鞍山、小瀝源同埋圓洲角部份範圍）。
新界東北選區

新界東北選區係香港立法會其中一個地方選區，配合2021年政改而設置，範圍包括新界東北部嘅大埔區全區同沙田區西半部、東南部。
應召女郎

應召女郎係種妓女，接靠嫖客電話，約到指定地點上門做生意。

俗稱
廣東話有時稱佢哋為「馬」。佢哋嘅管理人或中間人可以俗稱為「馬夫」。

「私鐘」
「私鐘」（又叫CC）係指一啲一腳踢，冇中間人嘅應召女郎。「私」係私家或自家，「鐘」係鐘頭。應召女郎係用私人時間嚟接客，而做嘢嘅時間係以鐘頭做單位，因為冇中間人， 有收入都係自家嘅，唔使同人分。
應城

應城係中國湖北孝感一個縣級市，總面積1103平方公里，人口59萬。
應彪大廈

應彪大廈（英文：Ying Piu Mansion）係香港西半山一座大廈，1996年落成。佢位於般咸道上面嘅卑利士道，發展商為爪哇控股。
全棟大廈高38層，每層4個單位，大廈設有停車場同埋小型康樂設施—泳池同兒童遊樂場。
由港鐵西營盤站C出口，行人可以由柏道或卑利士道行到大廈位置，大概7分鐘到。
大廈位於純住宅區，部份單位可望到兩間就近嘅女校—英華女學校（將於2018年重返西半山）同聖士提反女子中學。
前警務處處長李明逵喺1997年1月以七百四十萬元買入應彪大廈一個單位，用嚟收租。
應德

應德係日本白河天皇嘅一個年號，相當於公元1084年到1087年，前後總共4年。
應昌佑

應昌佑（英文：Charles Ying，1979年4月2號—），係香港男歌手同演員，2004年出道，喺2000年代中到2010年代中活躍。
應召女郎1988

《應召女郎1988之二現代應召女郎》，又叫《現代應召女郎》，係香港一套用應召女郎做主題嘅愛情電影，喺1992年7月30號上畫，演員包括劉嘉玲、陳寶蓮、李子雄、周慧敏、翁世傑、馮寶寶、程東。
應和

應和係日本村上天皇嘅一個年號，相當於公元961年到964年，前後總共4年。
京杭運河

京杭運河（粵拼：ging1 hong4 wan6 ho4），亦叫京杭大運河、大運河（daai6 wan6 ho4），係隋代開通嘅運河，由廣通渠、山陽瀆、通濟渠、永濟渠、江南河組成，用洛陽做中心，西到大興城（長安），北到涿州，南到餘杭。佢全長1794公里，係世界上最長嘅運河。

史
大隋到大金時期嘅運河
京杭運河早喺春秋戰國時期，吳王夫差為咗北伐齊國而稱霸中原，就喺公元前485年開咗條邗溝（邗城東南至末口，今日嘅江蘇揚州到江蘇淮安）將長江同淮河連埋一齊。公元605年，隋煬帝為咗從外地調運糧食到京師（今日嘅北京），同埋去揚州睇「琼花」，就喺洛陽調咗幾百萬民工挖通濟渠，同時從洛陽附近挖水濟渠去到天津，之後跟住永定河通到薊（今日嘅北京東南）。公元610年整闊咗深江南河（京口到余航，今日嘅江蘇鎮江到浙江杭州），至此將南北大運河工程搞掂。
元朝定都北京之後，運河從原先到洛陽一帶取消咗，改成從江淮開始，經過山東後到南運河。而南延段從杭州到錢塘江位置喺1950年代開通咗。

經濟
京杭運河通航之後，一直係中國內地漕運同商旅往返嘅緊要通道，由於運河冇獨立嘅水系，所以流經地區嘅地勢高低都唔一樣。1911年嘅津浦鐵路通車之後，曾經一度拋棄，直到1949年之後幾次分段整治，大部分嘅河都通返航。
京津塘高速公路

（簡化字：京津塘高速公路；中國高速公路代碼：G2／津高速S40）係中國橫跨北京、河北同天津嘅一條高速公路。佢屬京滬高速（中國高速公路代碼：G2）嘅一部分。
佢喺北京地區主要橫跨朝陽區同大興區、通州區入面、河北地區主要橫跨廊坊廣陽區；天津地區主要橫跨北辰區同東麗區、濱海新區入面。
佢亦係中國大陸最早喐手起嘅高速公路。

工程
呢條高速雖然都喺1987年12月10號喐手起，但分開咗三部份開通：其中分鐘寺⇄楊村嗰橛喺1990年9月通車；楊村⇄宜興埠嗰橛喺1991年12月通車；凈低嘅宜興埠⇄塘沽嗰橛喺1993年9月25號先至通車。
京溪古道

京溪古道（粵拼：ging1 kai1 gu2 dou6）係中國廣東廣州一內街，喺白雲區同和京溪村，西接京溪路；東接沙太中路。
呢條街道之所以出名，係因為大唐時期實行科舉考試之後，廣州一帶考生好多時揀呢條路上去北京考試嘅必經之路，重有啲有錢佬亦成日喺呢條街做休息或搞交易買賣。原先入面起咗青磚門樓，但1958年大躍進時期俾人當成煉鋼材料而拆咗，重將石刻掟埋一邊。直到1996年先至重新整返牌坊同搵返碑刻返嚟。
京東商城

從2003年開始，每年嘅6月18號係中國大陸嘅電商——京東商城嘅成立紀念日，佢通常喺呢日搞商品大促銷嘅。但由於京東已經係中國大陸入面，規模比較犀利下嘅電商，有好多間電商為咗搶啲客流同訂單返嚟，佢都喺呢日搞大促銷，所以呢日就變咗中國大陸網上購物嘅促銷集中日。
京津小食

京津小食，當地叫「京津小吃」，係流行嚮北京、天津嘅點心小食，北京由於受宮廷浮華生活影響，唔少為宮廷特創嘅小食做法流入民間；天津就係「五方雜處」大集匯，南北風味餐館都有，所以出現好多風味小食。整體嚟講京津一帶口味屬於山東菜系風格，風味鍾意大鹹。出名小食有：
驢打滾
艾窩窩
豌豆黃
油炸糕
狗不理包子
耳朵眼炸糕
余維強

余維強係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
余翠芝

CHITA（姓名：余翠芝，英文名：Chita Yu，1980年8月24號—），喺澳門出世同長大，曾經同時喺香港同澳門發展演藝事業嘅女歌手。
余芷慧

余芷慧（Mushy，1996年2月6號—）係中國內地女演員，上海出世，讀上海電影藝術學院，外號「96後冷傲小花旦」。2016年以青春校園網絡劇《秘果》正式出道，飾演校花斯嘉麗。
余秀珠

余秀珠係香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界委員。
余翠怡

余翠怡，BBS，MH（英文：YU Chui Yee，1984年3月29號—）係香港輪椅劍擊運動員。香港中文大學地理與資源管理學系畢業。

簡歷
余翠怡11歲時生骨癌，接受化療之後傷口發炎，要切除左腳小腿並裝上義肢。為咗喺手術之後儘快好返，佢喺16歲嗰年加入香港傷殘人士體育協會，初時練習游水為主，後來因為覺得練習劍擊好型仔，喺朋友慫恿下開始接觸輪椅劍擊運動。
佢曾經代表香港參加六屆傷殘人士奧運會（2004、2008、2012、2016、2020、2024），同梁育榮一樣有「香港殘奧六朝元老」嘅美譽。

電台主持人
余翠怡喺香港電台第一台主持運動節目《十項全能》（前稱《奧運全能》）。
余竑龍

余竑龍（粵拼：jyu4 wang4 lung4），係臺灣詞曲作家、音樂製作人、男歌手。佢喺臺中市私立青年高級中學畢業。佢為過張韶涵、吳建豪同王心凌等歌手寫歌。

經歷
2018年9月10號，佢出咗《雙城故事》單曲。
余綺霞

余綺霞（YU Yee Ha, Dorothy，1957年10月13號—1993年10月15號），香港女演員同司儀。一九七七年當選香港小姐季軍入娛樂圈，任職無綫電視，拍電視劇、電影及擔任司儀等，亦係《歡樂今宵》台柱之一。曾車禍受重傷，一九九三年死於癌病。
余聯兵

余聯兵（粵拼：jyu4 lyun4 bing1，1972年—2019年5月2號），四川達洲渠縣獅子村人，中華人民共和國企業家，做過優速快遞董事長同埋總裁。佢領導優速快遞將業務重心轉去大包裹業務，人稱「大包裹之王」。
余立明

余立明係香港親中派政治人物。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
伊魁特

伊卡路葉（因紐特文：ᐃᖃᓗᐃᑦ，羅馬拼音：Iqaluit，IPA: /ixaluˈit/，意思係「有魚嘅地方」），又譯伊魁特，原名為霍碧沙灣 (Frobisher Bay)，係加拿大努那活首府，大約住咗7千人。 位於巴芬島東南部嘅岸邊，伊魁特係加拿大最細嘅省都，亦係該省唯一一座城市。
伊鳳閣

伊鳳閣（粵拼：ji1 fung6 gok3；俄文：Алексей Иванович Иванов，拉丁轉寫：Aleksey Ivanovich Ivanov；1878年3月28號—1937年10月8號）係俄國嘅漢學家、西夏學者。佢出名在於研究咗《番漢合時掌中珠》，呢部書喺內蒙古發掘出土，係非常緊要嘅西夏文同漢文嘅翻譯辭典。

生平
1897年，伊鳳閣入學聖彼得堡大學，喺嗰度佢修習中文同滿文。1902年畢業，之後佢去中國深造兩年，1904年回國，然後去爲期一年嘅遊學，去咗英國、法國、德國。1904年，佢喺聖彼得堡大學獲得中文講師嘅職位，1915年佢做咗中文、滿文教授。1922年，伊鳳閣去北京嘅蘇聯大使館擔任高級助理（通譯）。1937年夏天，當時蘇聯發動咗大清洗，佢哋捉咗伊鳳閣，然後處決咗佢。
1908年～1909年，彼得·哥茲洛夫喺內蒙古發現咗黑水城遺蹟，喺入面出土咗好多西夏文材料，當時冇人識解讀佢哋，伊鳳閣係第一位研究呢啲西夏文印刷本同手稿嘅學者。呢啲文物喺1909年秋天出土，啲書多達2萬4千件，有漢文、西夏文以及第啲語文，仲有好多考古物品一齊出土，之後哥茲洛夫將佢哋運去聖彼得堡嘅俄羅斯地理學會。呢啲文本後尾搬咗入科學院嘅亞洲博物館（而家嘅俄羅斯科學院東方手稿研究院）。伊鳳閣同滿蒙語文學者葛域池（V.L.Kotvich）一齊，去識別、保存呢啲黑水城嘅文獻。喺呢啲書中，伊鳳閣發現咗本漢夏雙語辭典，叫做《番漢合時掌中珠》，佢察覺出呢本書係破譯西夏語文嘅鎖匙。之後佢又發現咗三本西夏文嘅單語辭典：《音同》、《文海》、《雜字》。建基於《番漢合時掌中珠》同其他辭典，伊鳳閣編咗部三千隻西夏字嘅字典。部字典喺1918年完成，寄放喺亞洲博物館，寄放到1922年，然後伊鳳閣攞返份稿。因爲嗰陣時政治局勢唔穩妥，部辭典從未出版過。佢編辭典嘅事甚至連佢最得意嘅門生聶甫斯基都唔知，佢嘅呢位門生有部緊要著作，《西夏文字學》（1960年），部書奠定咗現代西夏學嘅根基。伊鳳閣嘅辭典留咗喺佢屋企，1937年佢畀當局拉咗處死後，部字典就不知所蹤，就此遺失。
伊麗莎白·凱迪·斯坦頓

伊麗莎白·凱迪·斯坦頓（英文：Elizabeth Cady Stanton，1815年11月12號—1902年10月26號）係一個美國作家、演員、女權活動家。
伍佰

伍佰（粵拼：ng5 baak3，臺灣閩南話：Gōo-pah，拼音：Wu Bai；1968年1月14號—）原名吳俊霖（粵拼：ng4 zeon3 lam4），臺灣男歌手、男演員同埋唱片製作人。祖籍嘉義蒜頭，喺台北出世。
伊高斯

伊高斯（英文：Go Ahead Eagles）係荷蘭代芬特爾一間職業足球球會，依家踢緊荷蘭甲組足球聯賽。
伍仲衡

伍仲衡（英文：Harry Ng，1973年11月21號—）係香港作曲家，1996年開始創作音樂作品，喺1998年同2000年嘅CASH流行曲創作大賽分別攞冠軍同亞軍。
伊藤實華

伊藤實華 ，係日本嘅一個女藝人同埋配音員。
伊藤寧寧

伊藤寧寧 ，係日本嘅一個女演員。

拍過嘅作品一覽
呢個表唔完整，歡迎加料。
伊藤拓真

伊藤拓真（1986年8月11號—）係日本足球員，司職守門員，效力過草津溫泉。
伊藤宏樹

伊藤宏樹（1978年7月27號—）係日本足球員，司職後衞，效力過川崎前鋒。
伊藤彩沙

伊藤彩沙 ，係日本嘅一個女藝人同埋配音員。
伊藤大介

伊藤大介（1987年4月18號—）係日本足球員，司職中場，效力岡山綠雉。
伊藤彰

伊藤彰（粵拼：ji1 tang4 zoeng1；1972年9月19號—）係日本足球員，司職中場，效力過川崎前鋒，大宮松鼠，鳥棲砂岩，及德島漩渦。
伊藤梨沙子

伊藤梨沙子 ，係日本嘅一個女演員。

拍過嘅作品一覽
呢個表唔完整，歡迎加料。
傅遼利－威尼斯朱利亞

傅遼利－威尼斯朱利亞（意大利文：Friuli-Venezia Giulia）係意大利嘅其中一個大區，首府第里雅斯特。
維基同享有多媒體嘅嘢：Friuli-Venezia Giulia